10.12.2014 Jurnalul Oficial al Uniunii Europene L 353/17 DECIZIA DE PUNERE ÎN APLICARE A COMISIEI din 8 decembrie 2014 de modificare a Deciziei 2011/163/UE privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului [notificată cu numărul C(2014) 9230] (Text cu relevanță pentru SEE) (2014/891/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe şi reziduurilor acestora existente în animalele vii şi în produsele obținute de la acestea și de abrogare a Directi- velor 85/358/CEE și 86/469/CEE și a Deciziilor 89/187/CEE şși 91/664/CEE (), în special articolul 29 alineatul (1) al patrulea paragraf și articolul 29 alineatul (2), întrucât: (1) Directiva 96/23/CE stabilește măsuri de monitorizare a substanțelor și a grupelor de reziduuri prevăzute în anexa I la directiva respectivă. Directiva respectivă solicită ca țările terțe din care statele membre sunt autorizate să importe animale și produse de origine animală reglementate prin această directivă să prezinte un plan de monito- rizare a reziduurilor care să ofere garanțiile necesare. Planul respectiv ar trebui să includă cel puțin grupele de reziduuri și de substanțe enumerate în anexa I la directiva menționată mai sus. (2) Decizia 2011/163/UE a Comisiei () aprobă planurile prevăzute la articolul 29 din Directiva 96/23/CE prezentate de anumite țări terțe enumerate în anexa la decizia menționată pentru animalele şi produsele de origine animală menționate în lista respectivă (denumită în continuare „lista”). (3) În prezent, Mexicul este inclus în listă în ceea ce priveşte, printre altele, ecvideele. Cu toate acestea, ultimele audi- turi desfăşurate de Comisie în Mexic au confirmat deficiențe grave ale capacității autorităților mexicane de a efectua controale fiabile și, în special, de a atesta absența substanțelor interzise prin Directiva 96/22/CE a Consiliului ()). (4)  Prin urmare, rubrica privind specia ecvidee pentru Mexic ar trebui eliminată din listă. (5)  Prin urmare, Decizia 2011/163/UE ar trebui modificată în consecință. (6)  Pentru a se evita perturbarea comerțului, ar trebui prevăzută o perioadă tranzitorie pentru transporturile relevante provenite din Mexic, care au fost expediate către Uniune înainte de data aplicării prezentei decizii. (7) Măsurile prevăzute în prezenta decizie vor fi revizuite de Comitetul permanent pentru plante, animale, produse alimentare şi hrană pentru animale, în funcţie de garanțiile oferite de autoritățile mexicane. (8) Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTA DECIZIE: Articolul 1 Anexa la Decizia 2011/163/UE se înlocuieşte cu textul prevăzut în anexa la prezenta decizie. () JOL125,23.5.1996, p. 10. (') Decizia 2011/163/UE a Comisiei din 16 martie 2011 privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului JOL 70,17.3.2011, p. 40). () Directiva 96/22/CE a Consiliului din 29 aprilie 1996 privind interzicerea utilizării anumitor substanțe cu efect hormonal sau tireostatic şi a substanțelor f-agoniste în creşterea animalelor și de abrogare a Directivelor 81/602/CEE, 88/146/CEE şi 88/299/CEE (JO L 125, 23.5.1996,p. 3).